Anzyz technologies AS åpner kontor i stockholm

ANZYZ begynner sin internasjonale ekspansjon ved å åpne et nytt kontor i Stockholm

Publisert 8. december 2017

-Kontoret åpner formelt 1. januar 2018 og vil være et rent salgs/markedskontor.
Vår målgruppe er store bedrifter med store datamengder og i Sverige er det i dag ca 500 bedrifter med mer enn 1 milliard i årlig omsetning. For Anzyz vil dette være et spennende første steg utenfor Norge, sier administrerende direktør Svein Olaf Olsen.

–Vår erfaring fra Norge er at vår løsning passer best for bedrifter med store datamengder, noe som sammenfaller med bedrifter som har stor omsetning og mange ansatte. Vi har derfor valgt Stockholm som vårt første steg i vår internasjonalisering, da Stockholm har 100 bedrifter med mer enn 10 mrd i omsetning sier Administrerende direktør, Svein Olaf Olsen.

-Videre ser vi at Stockholm under de seneste årene har etablert seg med en rad ulike Unicorn selskaper (selskap med et markedsverdi på mer enn 1 milliard dollar), samt er ledende innom Helse i Norden hvor vi håper å kunne dra nytte av vår referanse fra Sørlandet Sjukehus.

Strategien vil i hovedsak være den samme som for tidligere salgscaser i Norge.

Anzyz ble etablert 2014 og er bygd rundt en teknologi utviklet av professor Ole Christoffer Granmo – Universitetet i Agder. Granmo har brukt 10 års forskning på algoritmer som base for en ny og effektiv metode for språkanalyser, som ennå ikke er publisert. Bedriften er lokalisert i Kristiansand med 8 ansatte og har brukt nærmere 14 millioner i produktutvikling.

– Etableringen av et eget kontor i Stockholm gir oss viktig lokal tilstedeværelse og vil bidra til en best mulig spredning av teknologien utviklet her i Agder, sier Olsen.

Stockholms-kontoret har foreløpig en person som er tilknyttet fra rådgivningsfirmaet Analysys Mason ved Nils Petter Tetlie som skal bidra med etableringen av selskapet i Sverige.

Pressekontakt:
Administrerende Direktør Svein Olaf Olsen
Tlf: +47 911 59 495
Epost: svein@anzyz.com

VD Nils Petter Tetlie
+46 709 211 719
Epost: nils.petter.tetlie@analysysmason.com